cyanic-selkie/wikianc huggingface dataset:
LGBT-regte in die Verenigde State
In 1961, met Illinois as die beginpunt, het state begin om dieselfde-geslag seksuele aktiwiteit te dekriminaliseer, en in 2003, deur Lawrence v. Texas, is alle oorblywende wetgewing teen dieselfde-geslag seksuele aktiwiteit ongeldig verklaar. In 2004, met Massachusetts as beginpunt, het state begin om huwelike vir dieselfde geslag aan te bied, en in 2015, deur Obergefell v. Hodges, is alle state verplig om dit aan te bied. In baie state en munisipaliteite is LGBT-Amerikaners uitdruklik beskerm teen diskriminasie in werkgeleenthede, behuising, en toegang tot openbare geriewe. Baie LGBT-regte in die Verenigde State is vasgestel deur die Hooggeregshof van die Verenigde State, deur staatwette wat beskermde klaskenmerke gebaseer op homoseksualiteit ongeldig te maak, sodomiewette landwyd ongeldig te verklaar, Artikel 3 van die Defense of Marriage Act ongeldig te verklaar, selfde-geslag huwelike landwyd te wettig, en werkgeleentheid-diskriminasie teenoor gay- en transgender-werknemers te verbied. Wetgewing rakende LGBT-verwante teen-diskriminasie oor behuising en private en openbare dienste wissel van staat tot staat. Drie-en-twintig state benewens Washington D.C., Guam en Puerto Rico verbied diskriminasie gebaseer op seksuele oriëntasie, en twee-en-twintig state benewens Washington D.C. verbied diskriminasie gebaseer op geslagsidentiteit of -uitdrukking. Familiereg varieer ook van staat tot staat. Aanneming van kinders deur getroude pare van dieselfde geslag is wettig landwyd sedert Obergefell v. Hodges (Mississippi se verbod op dieselfde-geslag aanneming is in Maart 2016 deur 'n federale hof ongeldig verklaar). Beleid rakende aanneming verskil grootliks tussen jurisdiksies. Sommige state laat aanneming deur alle pare toe, terwyl ander alle ongetroude pare van aanneming verbied.
NG gemeente Theunissen
Ds. Louw se opvolgers
In 1920 is ds. J.D. Louw oorlede. Sy graf kan langs die kerkgebou gesien word. Die volgende leraar was dr. N.J. van der Merwe wat vanaf 1921 tot 1924 hier gestaan en diep spore gelaat het. Later het hy in die politiek getree. Ds. J.P.H. Steyn, later van Petrus Steyn, was die volgende leraar. Hy het hom veral beywer om geld in te samel vir 'n orrel, wat dan ook gedurende sy tyd geïnstalleer is. Van 1928 tot 1931 het ds. S.J. Stander, later van Hartebeestfontein, hier gearbei. Ná hom was ds. P.J. Pienaar, later Armesorgsekretaris van die Vrystaat, hier werksaam. Dit was in 1934. Gedurende dieselfde jaar is ds. P.D. Brandt hier bevestig. Gedurende sy bediening is die toring aangebou. Ds. en mev. Brandt is albei in hierdie gemeente oorlede.
Hymeniacidon flaccida
Die spons behoort tot die genus Hymeniacidon en tot die familie Halichondriidae. Die wetenskaplike naam van die spesie is die eerste keer geldig gepubliseer in 1996 deur Pulitzer-Finali.
NG gemeente Bothaville
duimnael|regs|160px|Ds. T.C. Dönges, vader van die kabinetsminister [[Eben Dönges, was leraar van Bothaville van 1896 tot 1903. Hy het sy emeritaat in 1929 aanvaar.]] duimnael|270px|links|Bothaville se ou pastorie het die gemeente gedien tot 'n nuwe omstreeks 1964 gebou is.
duimnael|regs|160px|Ds. Jacobus Joubert Krige was leraar hier van 1911 tot 1922.
Latere predikante
Ná 'n kort tydjie het ds. Jacob Rabie die beroep na Bothaville aangeneem. Hy was voorheen predikant op Memel. Op Bothaville het hy net van 1922 tot 1924 gebly. In 1925 neem ds. P.J. Ebersohn die beroep hierheen aan en bly aan tot 1933. Onder sy bediening is die eerste welsynsvereniging, naamlik die Kindersorgvereniging, deur ene mnr. Bruins van die departement van arbeid op Bothaville gestig. Hierdie vereniging het saam met die kerk baie vir die mindergegoedes gedoen. Die volgende predikant was ds. G.D. Wessels wat die beroep hierheen in 1934 aangeneem het. In 1941 vier die gemeenskap die 50-jarige bestaan van die kerk en dorp.
Drosanthemum edwardsiae
Drosanthemum edwardsiae is 'n vetplant in die vygiefamilie wat endemies aan Suid-Afrika is en in die Wes-Kaap by Klein-Brakrivier en Mosselbaai voorkom. Die plant is geïdentifiseer aan die hand van drie monsters wat verkry is in 1938. Dit is deel van die fynbos-bioom. Die plant se habitat is grootliks oorgeneem deur landbou aktiwiteite en die spesie word vermoedelik bedreig.
NG gemeente Bothaville
Latere predikante
Saam het di. Heyns en Lombaard die kerk hernu. Dit het eers 'n rooi teëldak gehad, maar dit het so gelek dat besluit is om 'n sinkdak op te sit. Ook tydens hulle bediening is die kerksaal gebou. Bothaville-Noord het op 13 Februarie 1960 afgestig. Ds. De Waal was die eerste leraar. Die nuwe gemeente se kerkgebou is van 8 tot 9 Junie 1963 ingewy. Ds. De Waal bly tot 1964 toe hy 'n beroep aanneem na Hermanus. Op 25 Julie 1964 is ds. Greeff in die Noord-gemeente verwelkom.
Brian Klugman
Brian Klugman (gebore 15 September 1975) is 'n Amerikaanse akteur, skrywer, en regisseur. Hy is bekend vir sy rolle in die rolprente Cloverfield (2008), TRON: Legacy (2010), The Words (2012), en Baby, Baby, Baby (2015).
Rwenzoriberge
Die bergreeks is ongeveer 120 km lank en 65 km wyd. Dit bestaan uit ses bergpieke met diep ravyne tussen hulle: Berg Stanley (5 109 m), Berg Speke (4 890 m), Berg Baker (Uganda, 4 843 m), Berg Emin (4 798 m), Berg Gessi (4 715 m) en Berg Luigi di Savoia (4 627 m).
Sejong
Sejong is in 2007 as die nuwe beplande hoofstad van Suid-Korea gestig uit groot dele van die provinsie Suid-Chungcheong en kleiner dele van die provinsie Noord-Chungcheong om die opeenhoping in Suid-Korea se huidige hoofstad en grootste stad Seoel te verlig en beleggings in die sentrale streek van die land aan te moedig. Sedert 2012 het die Suid-Koreaanse regering 'n aantal ministeries en agentskappe na Sejong verhuis, maar baie bly steeds in ander stede, veral Seoel, waar die Nasionale Vergadering en baie belangrike regeringsliggame bly.
Arthur Nikisch
Erfenis
Henry Wood het geskryf, "Ek onthou... die wonderbaarlike manier waarop hy na elke enkele frase wat hy gelei het kon luister.... Wanneer hy 'n melodie repeteer het hy dit sonder uitsondering met groot emosionele gevoel aan die orkes voorgedra – en dan sou hy sê: 'Speel dit nou soos wat jy dit voel.' Geen dirigent wat ek al ooit gehoor het, het ooit Nikisch se emosionele gevoel en dramatiese intensiteit oortref nie."
Tedi Papavrami
Biografie
Bykomend tot sy internasionale loopbaan as violis het Papavrami ook verskyn in Les Liaisons dangereuses (TV minireeks), 'n 2003 Franse rolprent wat vir televisie gemaak is, in die rol van Raphael Danceny, die musikale tutor van Cécile de Volanges (gespeel deur Leelee Sobieski). Hy het ook sedertdien die dood van Jusuf Vrioni die Franse vertaler van Ismail Kadaré se literêre werke geword. Tedi Papavrami het reeds in Europa, Suid-Afrika, Turkye, Japan, Israel, en wat betref orkeste saam met die Simfonieorkes van Bologna, die Bamberger Symphoniker, die Orchestre de Paris en andere gespeel. Hy het onder dirigente soos Kurt Sanderling, C.Hogwood, Antonio Pappano, L.Langree, G.Varga, Z.Macal en Jean-Claude Casadesus gespeel. Tydens the 2000-2001 seisoen het hy saam die Orchestre de Nice, die Orquesta Sinfonica de Galicia, die Orchestre Philharmonique de Liege en andere gespeel. Hy het op verskeie toere in Japan gegaan met die speel van die "24 capricci" van Paganini. Tedi Papavrami speel gereeld saam met kamermusiekvennote soos P.Bianconi, H.Sermet, M.Rubackyte, P.Meyer, E.Lesage, Raphaël Oleg en G.Hoffman.
Elnath
Metgeselle
Daar is ’n dowwe ster naby aan Elnath en sommige sterrekundiges beskou hulle as ’n dubbelster. Die metgesel, bekend as BD+28 795B, is met 33,4 boogsekondes van die hoofster geskei.
NG gemeente Koppies
Die NG gemeente Koppies is 'n gemeente in die Vrystaatse Sinode van die Nederduitse Gereformeerde Kerk met sy middelpunt op die dorp Koppies. Dit was met sy stigting nagenoeg die 45ste gemeente in die Vrystaatse Kerk.
Dactylocalyx patella
Dactylocalyx patella is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Tylecodon tenuis
Tylecodon tenuis is 'n plant wat hoort tot die familie Crassulaceae. Die plant is endemies aan die Wes-Kaap en die spesie kom in die Knersvlakte voor. Dit is deel van die Sukkulente Karoo. Dit het geen bedreigings nie en word as seldsaam beskou.
Hoisin-sous
Hoisin-sous is 'n dik, geurige sous wat algemeen in Kantonese kookkuns gebruik word as 'n glasuurlaag vir vleis, 'n byvoeging tot roerbraai, of as 'n doopsous. Dit het 'n donker kleur en 'n soet- en soutsmaak. Hoewel daar streeksverskille is, bevat hoisin-sous gewoonlik sojabone, foelie, rooi brandrissies, en knoffel. Asyn, vyf-gewurie poeier en suiker word ook algemeen bygevoeg.
Bestanddele
Sommige bestanddele van hoisin-sous sluit stysels soos soet aartappel, koring en rys, asook water, suiker, sojabone, sesamsaad, wit gedistilleerde asyn, sout, knoffel, rooi brandrissies en soms preserveermiddels of kleurmiddels in. Tradisioneel word hoisin-sous gemaak deur geroosterde gestampte sojabone te gebruik.
Ludwig Strykkwartet
Die Ludwig Strykkwartet, somtyds ook eenvoudig na verwys as die Ludwig Kwartet, is 'n Franse strykkwartet wat in 1985 gestig is nadat dit eerste prys tydens die Conservatoire National Supérieur de Musique de Paris verower het. Na die stigting daarvan het die lede van die Ludwig Kwartet hul vaardighede met Bruno Pasquier begin opskerp. Hulle het ook baat gevind by voorstelle en advies van die dirigent Sergiu Celibidache sowel as deur samewerking met die Berg-, Tokio-, Amadeus-, LaSalle- en Kolish-kwartette. Nadat hulle verskeie pryse by internasionale kompetisies gewen het (Menuhin Stigting, Portsmouth-kompetisie, Arthur Honegger-kompetisie, Vittorio Gui-kompetisie in Florence), is die Ludwigs uitgenooi om 'n jaar aan die Universiteit van Yale met die Tokio Kwartet te spandeer voordat hulle die inwonende kwartet van die Conservatoire National Supérieur de Musique et de Danse van Parys geword het.
Miaplacidus
Miaplacidus (ook bekend as Beta Carinae of β Car) is met sy skynbare magnitude van 1,68 die tweede helderste ster in die sterrebeeld Kiel (Carina) en een van die helderste sterre in die naglug. Dit lê naby die planetêre newel IC 2448. Volgens parallaksmetings is dit sowat 113,2 ligjare van die Son af.
Grootste rampe in Suid-Afrika
Hierdie is 'n lys van die grootste rampe wat Suid-Afrika getref het.
Catharina de' Medici
Onder die dekmantel van godsdiens het elke faksie nou die swakheid van Frans II se koningskap probeer uitbuit. Vir die Guises was die Bourbons soveel gevaarliker, omdat laasgenoemde die naaste aanspraakmakers op die troon was indien die huis van Valois sou uitsterf.
Die huwelik tussen Catharina se dogter en Filips II van Spanje het die Hugenote ongerus gestem en hulle het druk op Karel IX begin uitoefen om teen Spanje oorlog te verklaar. Die Hugenote het die koning gevange gehou en sodoende die tweede godsdiensoorlog (1567) ontketen. Die vredesooreenkoms wat die oorlog die daaropvolgende jaar beëindig het, is 'n kort rukkie later deur die invloed van die Liga herroep en Catharina was magteloos om 'n derde godsdiensoorlog te voorkom. Dié oorlog is in 1570 met die Verdrag van St. Germain beëindig en was 'n neerlaag vir die Protestante. Die Prins van Condé het gesneuwel en die leierskap van die Hugenote het nou op Hendrik Bourbon, Prins van Navarre, geval.
Om hom veilig op die troon te hou, het Catharina sy jonger broer, die Hertog van Arijou, en ook die Hugenoot Francois de Montmorency gevange laat neem. Die woedende Hugenote het 'n onafhanklike republiek suid van die Loire gestig en teen Parys opgeruk. In 1576 was die koning verplig om vrede te sluit en sekere vryhede aan die Hugenote te verleen.
'n Paar maande ná Catharina se natuurlike dood op 5 Januarie 1589 is haar laaste seun, koning Hendrik lIl, deur 'n Katoliek vermoor. Hy was kinderloos en is opgevolg deur Hendrik van Navarre, wat die Katolieke geloof moes aanneem om as Hendrik IV te kon heers.
Stefan Zweig
Met die Nasionaal-Sosialistiese magsoorname in Duitsland is Stefan Zweig, wat as seun van Joodse ouers gebore is, as een van die skrywers gelys wie se werke as ongewens was en met openbare boekeverbrandings vernietig is. Nog voor die aansluiting by die Duitse Ryk is hy ook in Oostenryk aan vervolging deur die plaaslike outoritêre bewind blootgestel. In 1934 is sy huis in Salzburg deur die polisie deursoek nadat hy, as pasifis, valslik daarvan beskuldig is dat hy wapens aangehou het. Die Britse hoofstad Londen was die eerste bestemming van 'n Lewe in ballingskap wat tot sy dood sou voortduur.
Joe Bloom
Bloom is in 1935 met Ida, dogter van E. Hirsowitz, getroud, en twee seuns en een dogter is uit hul huwelik gebore. Sy liefhebberye was edelstene slyp, fotografie, lees, ingenieurswese en rolbal. Hy het behoort aan die Beaconsfield-klub, die Johannesburgse Edelsteen-klub en die Emmerentia-rolbalklub.
Hymeniacidon kerguelensis
Hymeniacidon kerguelensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Camillo Benso di Cavour
Vroeë lewe
Toe Camillo 10 jaar oud was, is hy by die militêre akademie van Sardinië in Turyn ingeskryf. Ses jaar later, nadat hy eerste in sy klas gestaan het, het hy 'n tweede luitenant in die ingenieurskorps geword. Die vyf jaar wat hy in die leër diens gedoen het, het hy baie en wyd gelees. In 1831 het hy teruggekeer huis toe om sy vader se landgoedere te bestuur. Hy het ook sake-ondernemings behartig, soos 'n suikerfabriek, twee banke en 'n korporasie vir die bou van spoorweë in Piëmont. In 1847 was hy een van die stigterslede en hoofbydraer vir die nuwe koerant Il Risorgimento.
Parlement
Dit was vir Cavour 'n persoonlike oorwinning toe Victor Emanuel op 17 Maart 1861 tot koning van Italië uitgeroep is. In hierdie jare reeds het sy gesondheid ingegee. Op sy sterfbed het Cavour met trots gesê: "Alles is wel - Italië is gevorm".
Drosanthemum concavum
Drosanthemum concavum is 'n vetplant in die vygiefamilie wat endemies aan Suid-Afrika is en in die Noord-Kaap voorkom.
Gethyllis roggeveldensis
Gethyllis roggeveldensis is 'n meerjarige geofiet wat tot die genus Gethyllis behoort en deel is van die fynbos en Sukkulente Karoo. Die spesie is endemies aan die Noord-Kaap en die Wes-Kaap en kom van Calvinia tot die Roggeveldeskarp en Matjiesfontein voor.
Unie van die Arabiese Maghreb
Die Unie van die Arabiese Maghreb (Arabies: اتحاد المغرب العربي, Ittiḥād al-Maghrib al-‘Arabī; Frans: Union du Maghreb arabe) is 'n handelsooreenkoms met die doel om 'n ekonomiese en in die toekoms politieke unie tussen die Noord-Afrikaanse lande in die Maghreb te bewerkstellig. Sy lede is Algerië, Libië, Marokko, Mauritanië en Tunisië.
Tot dusver het die unie egter nie daarin geslag om van sy doelwitte te bereik nie, veral as gevolg van die groot ekonomiese en politieke verskille tussen Marokko en Algerië, onder andere weens die Wes-Sahara-konflik. Sedert 3 Julie 2008 het geen vergaderings meer op die hoogste vlak plaasgevind nie en volgens waarnemers is die unie oorwegend onaktief. In 2023 bly die enkelgeldprojek in die gebied tegnies haalbaar, maar polities onaanvaarbaar.
Tarryn Lamb
Tarryn Lamb is 'n Afrikaanse sangeres. Sy wen die Ghoema-toekennings in 2019 vir vroulike kunstenaar van die jaar, album van die jaar en beste kontemporêre album deur 'n vroulike kunstenaar vir Mal oor jou. Sy is 'n mentor op die Afrikaanse sangkompetisie Die Kontrak.
Voorbereiding van natrium deur Down se sel
Bereiding van natrium:
2Cl– → Cl2 + 2e– (by anode)
Die natrium verzamel oor kathode en chloor oor anode. Hulle word uit verskillende gate gehaal.
Die metaalmis word nie geproduseer nie.
Hymeniacidon luxurians
Hymeniacidon luxurians is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Churchill-klas duikboot
Die Churchill-klas duikboot was 'n klas kernaangedrewe duikbote van die Britse Vloot wat slegs torpedo's gedra het en seemyne kon lê. Hierdie klas was 'n voortsetting van die ontwikkeling van die Valiant-klas duikbote; laasgenoemde is gestaak sodat die Resolution ballistiese-missielduikbote ontwikkel kon word. Daar is drie duikbote van dié klas gebou. Die Churchill en Courageous is deur Vickers gebou en die Conqueror deur Cammell Laird. Die leier in die klas is genoem na Winston Churchill wat as "First Lord of the Admiralty" die ontwikkeling van duikbote aangemoedig het. Hy was ook 'n voorstaander dat duikbote name kry in stede van nommers.
Diaretula muretta
Die spons behoort tot die genus Diaretula en tot die familie Hexactinosida incertae sedis. Die wetenskaplike naam van die spesie is die eerste keer geldig gepubliseer in 1880 deur Schmidt.
Broeisorg
Eierlêende diere
Baie eierlêende diere lê hul eiers tydens paring (uitwendige bevrugting) of enige tyd ná paring. Dikwels word die eiers nie deur die ouers versorg nie en die kleintjies moet dan self sien kom klaar. Hoewel baie van die pas uitgebroeide diertjies nie oorleef nie, bly daar gewoonlik genoeg van hulle aan die lewe om die voortbestaan van die spesie te verseker.
Voorbeelde van broeisorg by holtediere
Holtediere (phylum Coelenterata) tref 'n mens alle moontlike vorme van voortplanting aan: geslagtelik sowel as ongeslagtelik, met en sonder broeisorg. So byvoorbeeld ontwikkel die eiers van seeanemone volledig binne die liggaam van die vroulike dier. Geboorte vind dan plaas deurdat die kleintjies deur die enigste liggaamsopenning (wat tegelyk mond, anus en geslagsopening is) na buite gestoot word. Ondanks hul eenvoudige bou en hul beperkte beweeglikheid, ken dié diere dus 'n goed ontwikkelde vorm van broeisorg. Die kleintjies heg hulself spoedig vas en is dadelik in staat om klein prooidiertjies te vang.
Philippus Bouwer
Laerskool Nassau
Sowat 10 jaar later het die onderwysdepartement ’n nuwe gebou vir die Hoërskool Nassau in Montrealweg, Mowbray opgerig en kon die laerskool in Januarie 1962 uit Observatory na die hoërskool se ou gebou aan Hoofweg, Mowbray, verhuis. Bouwer was nie baie ingenome met die toestand van die ou hoërskool se terrein nie en skryf op 23 Augustus 1962 aan die Provinsiale Sekretaris in Kaapstad dat sy skool vanaf 1934 tot 1961 in Observatory was (waarvan hyself 25 van die 27 jaar) en dat hulle amper 300 bome aangeplant het. Hy versoek daarom bome van die departement ná hy reeds vertoë tot die stadsraad, skoolraad en departement van openbare werke gerig het. Op 24 September 1962 laat die provinsiale administrasie weet dat ook hulle nie bome kan voorsien nie.
Slag van Cannae
Die Romeine het baie swaar verliese gely. Varro het weggekom, maar Aemelius Paullus het saam met 80 senatore gesneuwel. Van die hele Romeinse leër kon skaars 10 000 ontsnap het. Die Kartaagse verliese was sowat 67 000.
Tipe 214-klas duikboot
Die Griekse Vloot het vier duikbote bestel in 2006. Die eerste eenheid, Papanikolis S-120 is in Kiel, Duitsland gebou. Die Hellenic Skeepswerf, gekoop deur HDW in 2002, het eenhede Pipinos S121, Matrozos S122 en Katsonis gebou. Suid-Korea het ook drie eenhede bestel wat onderskeidelik in 2007, 2008 en 2009 in diens gestel is. Hierdie drie duikbote is deur Hyundai Heavy Industries gebou. In 2008 het hulle nog ses eenhede bestel.
Yushio-klas duikboot
Die Yushio-klas duikboot is 'n konvensionele diesel-elektriesaangedrewe duikboot van die Japannese Maritieme Selfverdedigingsmag (Japannese Vloot). Vanaf die laat 1960's het Japan 'n vloot van sestien duikbote bedryf. Japan het baie ontwikkelingswerk en eksperimente met hulle duikbootvloot gedoen. Die Yushio-klas is een van hul grootste klasse en is volgens die traandruppelontwerp gebou. Hierdie klas is in 1975 in diens gestel. Daar is tien duikbote in die klas gebou. Hulle is ook almal reeds uit diens onttrek en vervang met die Harushio-klas.
Pterocarpus lucens subsp. antunesii
Die kleinblaarkiaat (Pterocarpus lucens subsp. antunesii) is 'n struik of 'n boom wat deel is van die Fabaceae familie. Die spesie is inheems aan Angola, Botswana, Malawi, Mosambiek, Namibië, Suid-Afrika, Zambië en Zimbabwe. In Suid-Afrika kom die plant in Limpopo voor. Die spesie is 'n subspesie van Pterocarpus lucens.
Kaapse uiehout
In Engels staan die boom bekend as ‘’Cape Onionwood’’.
Michael J. Knowles
Michael J. Knowles is 'n Amerikaanse akteur. Hy is bekend vir sy rolle in die rolprente Clipped Wings, They Do Fly (2014), American Criminal (2018), The Savant (2018), en HollyWeird.
Rachel Ruysch
Lewe en werk
In 1679, op die ouderdom van vyftien, het Ruysch 'n vakleerlingskap by Willem van Aelst, 'n prominente blommeskilder in Amsterdam gekry. Sy ateljee in Amsterdam het uitgekyk oor die ateljee van die blommeskilder Maria van Oosterwijck. Ruysch het by van Aelst studeer tot en met sy dood in 1683. Behalwe vir skildertegniek het hy haar ook geleer hoe om 'n ruiker in 'n vaas te rangskik sodat dit spontaan en minder geformaliseer lyk. Hierdie tegniek het 'n meer realistiese en driedimensionele effek in haar skilderye gelewer. Teen die tyd dat Ruysch agtien was, het sy onafhanklik getekende werke vervaardig en verkoop. Sy sou ook die blomskilders Jan en Maria Moninckx, Alida Withoos en Johanna Helena Herolt-Graff wat almal ongeveer haar ouderdom was geken en met hulle saamgekuier het. Hulle het vir die hortus-eienaar Agnes Block gewerk, wat, soos haar pa, ook saam met die plantversamelaars Jan en Caspar Commelin gewerk het.
Dictyaulus starmeri
Dictyaulus starmeri is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Trio Italiano d'Archi
Die Trio Italiano d'Archi is 'n stryktrio wat klassieke musiek speel.
Skolastiek
Oorsprong en indeling
Die oorsprong van die skolastiek kan gevind word in die Karolingiese Renaissance. Aan die hofskool van Karel die Grote begin die studie van die kultuur en die filosofie weer op te bloei in die 9de eeu onder leiding van Alcuinus. Die filosofie word gesien as 'n ancilla theologiae, ‘' diensmaagd van die teologie. Geleidelik ontwikkel dit in die kloosters, kerkskole en aan die howe waar wetenskap ook weer bestudeer word. Die ontwikkeling van skolastiek kan in drie fases ingedeel word:
Doelstelling
As metodiek van onderrig aan die middeleeuse kloosterskole poog die skolastiek om God te vind deur middel van die wetenskap. Die skolastieke teologie word mettertyd 'n selfstandige wetenskap wat steeds meer betekenis toeken aan die 'rasionele' prosesse van die denke. Die kloosterkultuur daarenteen bly by 'n meer mistiek georiënteerde metode.
Skolastiese sisteem
In sy Summa Theologiae probeer Thomas van Aquino alle verworwe kennis van die skolastiek in die diens te stel van die teologie. Danksy hom word die skolastiek die basis vir die empiriese denke en die kritiese wetenskapsbeoefening gedurende die latere eeue.
NG gemeente Aurora
Eerste leraars
Eers nadat vier onsuksesvolle beroepe uitgebring is, kom die eerste leraar, prop. C.R. Ferreira, op 12 April 1907 hier aan. Die pastorie op die dorp was toe reeds voltooi, maar die kerkdienste moes nog in die ou buitekerkgebou op Rietvlei gehou word. Binne 10 maande verrys daar egter 'n buitekerkgebou op Velddrift en die teenswoordige nuwe kerk op Aurora met sy meer as 700 sitplekke. Laasgenoemde kerk is op 23 Januarie 1909 deur prof. N.J. Hofmeyr plegtig ingewy en kos die gemeente £3,550. Reeds in Oktober van daardie jaar is die eerste tak van die Vrouesendingbond (VSB) en drie jaar later die eerste Christen-Jongeliedevereniging (CJV) gestig. Ná 'n geseënde dienstyd van ’n bietjie meer as vyf jaar, neem ds. Ferreira 'n beroep na die gemeente Kopjes aan. Hy was iemand met 'n warm hart vir die jeug en die Sending, aldus eerw. Andries Dreyer in Piketberg se eeufeesgedenkboek van 1933.
Ds. Smit en latere leraars
Die vierde leraar, ds. J.C. Smit (bevestig op 19 Augustus 1921), was pligsgetrou, veral in huis- en krankbesoek, en was 'n stille dog deeglike werker. Die afstigting van Velddrift as 'n aparte gemeente deur die Ringskommissie op 26 Januarie 1928 (met meer as 700 lede), was die vrug veral van sy moed en volharding. Om Aurora, wat deur hierdie afstigting van sy dogter te veel lidmate verloor het, tegemoet te kom, het die Kerkraad van Piketberg die Kapteinskloof-wyk, met omtrent 100 lidmate, aan Aurora afgestaan. Op 25 April 1931 kon Aurora reeds sy kwarteeufees vier, en was toe 'n bloeiende gemeente met 'n gemiddelde inkomste van omtrent £600 per jaar en 'n lidmate- en sieletal van ongeveer 840 en 1 600 onderskeidelik. Die gemeente was omtrent 50 myl lank en 15 myl breed, en ingedeel in sewe wyke. Daar was destyds 22 Sondagskole met omtrent 300 kinders, teenoor 10 dagskole met omtrent 400 kinders in die gemeente. Gemiddeld is daar hier jaarliks 45 kinders gedoop en 35 katkisante aangeneem. Die dorpie Aurora, toe nouliks sy kinderskoene ontgroei het, het 'n oppervlakte van ongeveer 10 vkt. myle beslaan en ’n blanke bevolking van nog geen 200 siele gehad.
Wolfkruisings in die Suid-Afrikaanse Weermag
Agtergrond
Die wolf, Big Red, is aan die einde van 1978 deur 'n wildplaas in Kaapland aan die SAW Hondesentrum geskenk. By die sentrum is hy eers "gesosialiseer" en toe gedeeltelik afgerig. Hy het perfek aangepas en die mens aanvaar.
In dieselfde berig staan ook:
Coursera
Geskiedenis
In 2014 het Coursera beide die Webby-wenner (Webwerwe en Mobiele toepassings Onderwys 2014) en die People's Voice (Webwerwe en Mobiele toepassings Onderwys 2014)-toekennings ontvang.
Wolfkruisings in die Suid-Afrikaanse Weermag
Verloop
Toe Big Red oor die 2 jaar oud was, is 'n Duitse herdershondteef (Cathleen, of Kathleen, ongeveer 3 jaar oud) na sy kampie gebring. Sy was in haar bronstyd, en hieruit is ses wolfkruisings gebore. 'n Tweede Duitse herdershondteef (naam onbekend) het nog 'n werpsel van ses gebaar. Twee werpsels is binne 18 maande gebore. Die eerste geslag kruisings was maar menssku, maar opmerklik minder vrees vir die mens is vanaf die vierde geslag getoon. Die kruisings was oor die algemeen woeliger as 'n gewone Duitse herdershondjie wat ook 3-4 weke oud is.
Gerugte in omloop
Louise Green, wat met geen sleutelpersone of dresseerder 'n onderhoud gevoer het nie, maak in haar akademiese artikel in die Anglistiek bloot die afleiding uit die verslag van die Waarheidsversoeningskommissie (uit monde van Generaal Neethling wat die privaatonderneming Roodeplaat Teel Ondernemings, 'n onderafdeling van die Roodeplaat Research Laboratories, besoek het as hoof van die Suid-Afrikaanse Polisiehondeskool, omrede hul moeilikheid gehad het om plofstof op te spoor), die bovermelde boek van Coetzee, en Peter Godwin se artikel van Oktober 1989 van die Britse Sunday Times (oor 'n wolfkruising, genaamd Shep, in die Polisiemag van Pretoria) dat daar tussen die Roodeplaat Teel Onderneming en die Hondesentrum by die Suid-Afrikaanse Weermag 'n soort mededinging moes wees, omrede die naam "Jungle" (die afstammeling van Big Red) by albei instellings genoem word.
En wéér, in dieselfde koerantberig van Godwin in 1989, word prof. Peter Geerthsen soos volg aangehaal:
Dracaena
Die meeste spesies is inheems aan van Afrika en Suid-Asië tot Noord-Australië, met twee spesies in tropiese Sentraal-Amerika.
Metoksigroep
Voorkoms
Die eenvoudigste metoksiverbindings is metanol en dimetieleter. Ander voorbeelde van metoksiëters is anisool en vanillien. Baie metaalalkoksiede bevat metoksigroepe, bv. tetrametielortosilikaat en titaan metoksied. Sulke verbindings word ook metoksiede genoem. Esters met 'n metoksigroep kan metielesters genoem word, en die —COOCH3 substituent staan bekend as 'n metoksikarboniel.
1997 Formule Een-seisoen
Die Formule Een-seisoen van 1997 het uit 17 Grands Prix-wedrenne bestaan.
Skeepsbou
Die skeepsontwerpers gebruik dan hierdie gegewens om in oorleg met die ingenieurs en tegnici die skip te beplan. Sodra die sketsplanne goedgekeur is, begin die skeepswerftekenaars tekeninge maak, tot in die fynste besonderhede, van al die skip se onderdele. Die aankope-afdeling van die werf nader nou honderde firmas wat die nodige staal en ander benodigdhede moet verskaf. Duisende ambagslui is gewoonlik met die bou van 'n groot skip gemoeid, want die onderdele moet vervaardig en gemonteer word.
Daarna vertrek die skip op 'n reeks proefvaarte waarop dit aan deeglike toetse onderwerp word. Bogenoemde bedrywighede maak maar 'n klein deeltjie van die skeepsbouer se werk uit. Een van die belangrikste take wat 'n skeepswerf moet bemeester, is om die werk so in te deel dat die verskillende stadiums in die bouwerk sonder onderbrekings verloop. Om te verseker dat die skip 'n getroue weergawe van die ontwerper se sketsplanne is, moet elke onderdeel in sy werklike grootte uitgeteken word, aangesien dit belangrik is dat onderdele perfek sal pas.
Hymeniacidon rigida
Hymeniacidon rigida is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Kurator
'n Kurator (van Latyn: Curare, wat beteken "om te versorg") is 'n bestuurder of opsigter. Tradisioneel is 'n kurator 'n bewaarder van 'n kulturele erfenisinstelling (bv. galery, museum, biblioteek of argief), en 'n inhoudsspesialis wat die taak het om die instellings se versamelings te versorg, en betrokke is by die interpretasie van erfenismateriaal.
Marieke Vervoort
Sy het in 2012 'n goue medalje in die 100 m (T52-klas) en 'n silwer in die 200 m by die Londense Paralimpiese Spele gewen. In 2016 in die Paralimpiese Spele in Rio de Janeiro het sy 'n silwermedalje in die 400 m en brons in die 100 m resies gewen.
Tylecodon decipiens
Tylecodon decipiens is 'n plant wat tot die familie Crassulaceae hoort. Die plant is endemies aan die Noord-Kaap en is deel van die Sukkulente Karoo. Die spesie het 'n voorkomsgebied van kleiner as 3 km² en kom by Kleinzee voor waar daar twee subpopulasies is. Die spesie het nie bedreigings nie.
Tommaso Campanella
Werk
In gevaningskap het Campanella ongeveer veertig werke oor wetenskap, poësie en 'n verdediging van Galileo Galilei geskryf, dit is oorspronklik in Italiaans, maar ná sy vrylating meestal in Latyn gepubliseer. Sy werke word gekenmerk deur skolastiek, eksakte wetenskappe, maar terselfdertyd diepe geloof en oortuigende vertroue in magie en astrologie.
Jacob Kogan
Jacob Kogan (gebore 28 Mei 1995) is 'n Amerikaanse akteur en assistentregisseur. Hy is bekend vir sy rolle in die rolprente Joshua (2007) en Star Trek (2009), en in die televisiereekse Delocated (2009) en The Tomorrow People (2013).
NG gemeente Redelinghuys
Agtergrond
In April 1867 besluit die kerkraad van Piketberg om gereeld elke drie maande op Wittedrift buitekerk te hou en een maal per jaar die Avondmaal aldaar uit te deel. 'n Staande kommissie van ses lede moes toesig hou oor hierdie kerkplaas. Om toekomstige moeilikhede te voorkom gaan die kerkraad van Piketberg in April 1895 daartoe oor om die kerkgrond op Wittedrift te laat opmeet. Intussen sou nog meer as 10 jaar verloop voordat die kerkplaas te Wittedrift as 'n selfstandige gemeente afgestig sou word. Die Ringskommissie, in opdrag van die Ring van Clanwilliam, het op 25 April 1906 die gemeente van Aurora afgestig ; en 'n dag daarna, op 26 April 1906 het dieselfde kommissie op 'n gemeentelike vergadering in die ou kerk op Wittedrift, die gemeente van Redelinghuys gestig, met 'n ledetal van 789, 'n kerkraad bestaande uit ses ouderlinge en agt diakens en die predikant van Leipoldtville as konsulent. Ter gedagtenis aan die oorlede skenker van die kerkgrond, die heer J.N. Redelinghuis, word die naam Redelinghuys daaraan gegee.
Kerkbou
In 1928 moes die gemeente van ds. Minnaar afskeid neem. Sy opvolger was ds. I.J. Malan (tot 1931). Ná hom is ds. Minnaar vir die tweede maal as leraar van die gemeente bevestig, waar hy gearbei het totdat hy op 18 April 1947 oorlede is. Ná 'n vakature van twee jaar en nadat vir die twaalfde keer 'n beroep uitgebring is, is prop. I.L. van Rooyen op 12 Maart 1949 tot leraar van die gemeente georden. Sedertdien is daar, met behulp van die provinsiale administrasie, 'n groot moderne skoolkoshuis deur die kerkraad opgerig. Die gemeente moes nog sonder 'n orrel klaarkom, maar dis omstreeks 1952 voorsien. 'n Oudonderwyser, mnr. H.E. Smit, het van 1906 tot in die vyftigerjare as kassier die boeke van die gemeente in orde gehou.
Bronstigheid
Bronstigheid verwys na die tydperk waarin 'n dier se drang tot voortplanting sterk is en geslagtelike aktiwiteite plaasvind. Hoewel dit daarop neerkom dat 'n wyfie 'n belangstellende mannetjie lok, is dit in werklikheid 'n baie ingewikkelde proses, wat by die verskillende diersoorte volgens uiteenlopende gedragspatrone verloop. Paring, gewoonlik voorafgegaan deur 'n lang voorspel, vind bykans altyd plaas. Bronstigheid kom volgens 'n vaste reëlmaat voor en is deel van 'n sikliese proses wat deur hormone beïnvloed word.
Die geslagsiklus
Die duur van die geslagsiklus verskil van dier tot dier. By die hond duur dit byvoorbeeld 'n halwe jaar. Ná 'n rusperiode van sowat drie maande begin die teef se hittesiklus met die sogenaamde voorbrons, wat nege tot tien dae duur en waarin sy 'n bloederige vloeistof afskei. Hierdie bronsbloeding word veroorsaak deur die swelling van die inwendige geslagsorgane en soms bars 'n aartjie. Ook die uitwendige organe swel sigbaar.
Uitwendige bevrugting
Hoewel daar by uitwendige bevrugting geen koppeling van twee diere plaasvind nie, is paringspel tog noodsaaklik om die twee diere digby mekaar te bring. By talle vissoorte beweeg twee deelnemers ure of dae lank rondom mekaar en dikwels bou hulle 'n nessie waarin die wyfie haar eiers lê sodat die mannetjie sy saad bo-oor kan stort.
Inwendige bevrugting
Evolusionêr gesien, is dit eintlik vreemd dat voëls nie met 'n penis toegerus is nie, omdat voëls, volgens die teorie, van amfibieë afstam, wat wel dié orgaan het. By voël-embrio's word wel 'n penisagtige uitgroeisel aangetref, maar dit verdwyn gewoonlik voordat die voëltjies uitbroei. Net by sommige hoendersoorte en by swane, ganse, eende en volstruise groei dit uit tot 'n egte penis. Laer ontwikkelde diere, soos insekte, en ook sommige vissoorte het koppelingsorgane, hoewel dit nie heeltemal met die penis van soogdiere vergelyk kan word nie. By 'n aantal haai-soorte neem dit die vorm van 'n omgevormde deel van die buikvin aan en by beenvisse kan ook ander liggaamsdele tot 'n koppelingsorgaan vergroei.
Vanes-Mari du Toit
Getroude en persoonlike lewe
Sy het ’n groot passie vir liefdadigheid en tree op as die Kaapstad Hoofdame van die Caring Daisies Organisasie wat liefdadigheidsprojekte aanpak in die gemeenskap en gesinne in nood help. Sy is ook die Direkteur van Netbal vir The Barefoot Project wat aandag aan verskeie sportspesifieke behoeftes by ontwikkelende skole lewer en bystand verleen aan afrigters en sportorganiseerders in minderbevooregte gebiede.
Akademiese Gimnasium Innsbruck
Die Akademiese Gymnasium Innsbruck is 'n openbare gimnasium -grammatikaskool in Innsbruck, Tirol, Oostenryk. Die skool is in 1562 deur die Jesuïete tydens die tydperk van die teen-hervorming gestig. Dit is die oudste skool in Wes-Oostenryk en een van die oudste skole in die Duitssprekende wêreld.
16de – 17de eeu
Aan die begin van die 16de eeu was keiser Maximilian I van plan om 'n Latynse skool in Innsbruck te stig, wat toegang tot onderwys vir almal sou verleen het. Dit het egter byna vyftig jaar geneem totdat sy opvolger keiser Ferdinand I die Jesuïete onder Petrus Canisius in 1562 met die skepping van 'n kerk, kollege en Latynse skool toevertrou het. Dit het uiteindelik op 25 Junie van dieselfde jaar geopen met 71 leerlinge (insluitend aristokrate en voormalige leerlinge van die stad se parochieskool), wat dit vandag die tweede oudste Jesuïeteskool in Oostenryk maak.
20ste – 21ste eeu
Dit was ná die oorlog dat, weens die belangrike toename in die aantal leerlinge en die inherente gebrek aan ruimte, daar weer planne vir die uitbreiding van die skool gemaak is. Vanaf 1957 was dit de facto twee skole wat dieselfde gebou bewoon het, een in die oggend en die ander in die middag. Uiteindelik is 'n nuwe skool in 1965 gebou en die korps van leerlinge en onderwysers het verdeel tussen diegene wat by die "ou" AGI en die "nuwe" Gimnasium Reithmannstraße oorgebly het.
Leerlingparlement (SchülerInnen Parlament)
Die Leerlingeparlement is die vergadering van alle studente van die afgelope 4 jaar (Oberstufe) en neem besluite, soos voorberei deur komitees, wat aan die "Schulgemeinschaftsausschuss" (die liggaam van verteenwoordigers van onderwysers, ouers en leerlinge, wat besluite neem in gebiede waarbinne die skool 'n outonome besluitnemingsbevoegdheid het). Die bedoeling is om demokrasie te bevorder en die leerlinge in die besluitnemingsproses te integreer.
Reise
Studente van AGI word tydens die jare van hul studies op beide plaaslike en internasionale leeruitstappies geneem,. Die verskillende grade neem die volgende reise:
Viktoria Mullova
Ontsnapping uit Rusland
Mullova en haar minnaar, Vakhtang Jordania -wat hom as haar begeleier voorgedoen het sodat hulle saam kon ontsnap, het gedurende 'n toer van Finland in 1983 hul hotel in Kuusamo verlaat, nadat Jordania aan die KGB offisier wat hul dopgehou het vertel het dat Mullova te siek was om die na-partytjie by te woon as gevolg van 'n oorname drank. Die Stradivari viool wat die eiendom van die Sowjet Unie was is egter op die hotelbed agtergelaat. 'n Joernalis van die Finse Uitsaaimaatskappy (YLE), Jyrki Koulumies, vergesel van 'n fotograaf, Caj Sundman, het hulle in 'n huurmotor oor die grens geneem via Haaparanta na  Luleå, Swede waarna hulle na Stockholm gevlieg het.
Ofir
Daar word ook beweer dat Zimbabwe dalk die land Ofir is. Veral omdat Arabië glo nooit goud opgelewer het nie. Alexander Merensky het na Ofir gaan soek, maar nie verder as die Limpopo gevorder nie. Met Merensky se hulp het Karl Mauch in 1871 die Zimbabwe-ruïnes ontdek en hy het dit beskou as die oorblyfsels van Ofir.
Onsterflikheid
Mitologie en fiksie
Onsterflikheid kom ook in mitologie en fiksie voor. Soms dui dit ook op 'n ewige jeugdigheid. Dit word nie altyd as iets positiefs beskou nie.
Hymeniacidon simplicima
Hymeniacidon simplicima is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Verwirrung der Gefühle
Storielyn
Roland, die verteller, begin die verhaal nadat hy 'n professor in Engels geword het jare nadat die sentrale aksie plaasgevind het. Roland verduidelik dat hy 'n arme student was en hoe hy bedwelm op straat in Berlyn sou beland. Sy pa stuur hom dan universiteit toe in die platteland.
Zaikofka
Zaikofka (Russies: Зайковка) is 'n klein dorpie in Krasnojarski-rajon van Astrachan-oblast, Rusland. Dit behoort tot die Baibek Plaaslike Munisipaliteit en lê op 'n eiland in die Wolga-rivierdelta.
Blaaspootjie
Gedrag
Blaaspootjies lewe gewoonlik in en op plantdele waaruit hulle sap suig met behulp van hul mondstilette. Hoewel sommige spesies op net een spesifieke soort plant gevind kan word, is daar ander soorte wat minder kieskeurig is. Sekere blaaspootjies lewe nie van plante nie, maar wel van ander insekte.
Botaniese Tuin van Kopenhagen
Geskiedenis
Die botaniese tuin is aanvanklik in 1600 gestig, maar dit is twee keer geskuif voordat dit uiteindelik sy huidige plek in 1870 gegee is. Dit is waarskynlik gestig om 'n versameling Deense medisinale plante te verseker toe baie kloosters en hul tuine verlaat of vernietig is na die Hervorming.
Kopenhagen Botaniese Tuin Deesdae
Die Kopenhagen Botaniese Tuin is 'n informele tuin met gratis toegang. Daar is konservatoriums, 'n museum en herbarium, 'n biblioteek (slegs op afspraak) 'n plantwinkel, sade en 'n klein verskeidenheid tuingereedskap en 'n eetplek.
Die Palmhuis
Hier is 'n lys van plantspesies wat in die Palmhuis groei:
Apollo 11
Verloop van die sending
Die Apollo-ruimtetuig is op 16 Julie 1969 deur 'n Saturn V-vuurpyl vanaf Kennedy-ruimtesentrum op Merritt-eiland, Florida gelanseer. Apollo 11 was die vyfde bemande sending van NASA se Apollo-program. Die Apollo-ruimtetuig het drie dele gehad: 'n bevelmodule met 'n kajuit vir die drie ruimtevaarders, en die enigste deel wat terug op die aarde geland het; 'n diensmodule, wat die bevelmodule van aandrywing, elektriese krag, suurstof en water voorsien; en 'n maanmodule vir die landing op die maan.
Apollo 12
In teenstelling met die eerste maanlanding met die "Eagle"-tuig van Apollo 11, het Conrad en Bean 'n presiese landing op hul verwagte posisie gemaak, die staanplek van Surveyor 3, 'n onbemande ruimtetuig, wat op 20 April 1967 daar geland het. Hulle het die eerste kleurtelevisiekamera na die maanoppervlak geneem, maar die uitsending is onverwags beëindig nadat Bean per ongeluk die kamera vernietig het deur dit na die son te rig. Op een van die twee uitstappies het hulle die Surveyor besoek en 'n paar onderdele verwyder vir terugname na die aarde. Die missie het op 24 November geëindig met 'n suksesvolle waterplonsing van die kapsule in die Stille Oseaan. Die bemanning is deur die USS Hornet (CV-12) opgepik.
E.E. Cummings
Werke
Ander werke van Cummings is onder meer die toneelstuk him (1927) en Tom (1935), waarin hy Harriet Beecher Stowe se Uncle Tom's Cabin satiriseer en Santa Claus (1946). In Eimi (1933) val hy die beperking van die individuele vryheid in die Sowjetunie aan in die vorm van eksperimentele prosa. Die belangwekkende Charles Eliot Norton- Iesings, wat hy in 1952 by die Harvard-universiteit gelewer het, het in 1953 as I, six nonlectures verskyn. Verskeie van sy tekeninge en skilderye is in CIOPW (1981) gebundel.
Glassponse
Verspreiding en leefgebied
Glassponse kom nie wydverspreid voor nie. Hulle leef deurgaans op 'n diepte van 400 tot 900 meter, hoewel die spesie Oopsacas minuta ook in vlakker water aangetref word. Die spesies in hierdie klas kom wêreldwyd voor, maar meestal in die seë rondom Antarktika. Aan die kus van Brits-Columbië en Washington is enkele riwwe met glassponse te vinde.
Olaf Hagerup
Olaf Hagerup (29 September 1889 - 2 Maart 1961) was 'n Deense plantkundige. Hy het vanaf 1911 aan die Universiteit van Kopenhagen plantkunde onder die professore Eugenius Warming, Christen C. Raunkiær, L. Kolderup Rosenvinge en W. Johannsen gestudeer. Hy het sy Ph.D by dieselfde universiteit in 1930 verwerf. Vanaf 1934 tot 1960 was hy superintendent by die Botaniese Museum van die Universiteit van Kopenhagen.
Alikreukel (kleur)
Alikreukel is 'n kleur in die blou en pers familie.
Florence Phillips
Geldinsameling
Op die aand van 27 Februarie 1913 het lady Florence in die geselskap van mev. Grace Douglas Pennant, mev. Marloth en dr. Purcell saam met sir Lionel as afvaardiging die Kaapse stadsraad genader. Laasgenoemde en sen. sir Meiring Beck het die raad toegespreek en gevolglik is £1 000 bewillig, maar later op ’n vergadering van belastingbetalers is dit verminder tot £500. Ondanks die bittere onenigheid in die destydse Volksraad het lede kortstondig verenig in landsbelang en £3 000 toegewys vir die aankoop van meubels. ’n Bydraelys is geopen wat ’n bedrag van £2 366 13s. 10d. opgelewer het.
Tylney Hall, Hampshire
Selden Wornum het Tylney Hall van 1899 tot 1901 aansienlik gewysig in opdrag van die Phillipse, wat dit kort vantevore gekoop het. Hy het ook die formele tuin aangelê, onder meer die Italiaanse Terrace, Hollandse Tuin en die kombuistuin. Van 1901 tot 1904 het Robert Weir Schultz opdrag by Florence Schultz gekry om die beddings en formele dele van ’n weelderige tuin aan te lê, wat ’n oranjerie, kweekhuise, somerhuise, boothuis, ens. moes insluit. Omstreeks die tydstip waarop die Phillipse na Suid-Afrika teruggekeer het, 1906, het Gertrude Jekyll opdrag gekry om Schultz van die ontwerp en plante te voorsien vir ’n wilde tuin, en vir blomomramings in die tuin. Die Phillips-egpaar het Tylney Hall voor die Eerste Wêreldoorlog verkoop
Vergelegen
duimnael|links|220px|Lady Florence Phillips stel [[Issie Smuts voor tydens ’n onthaal wat die mynmagnaat sir Lionel Phillips en sy eggenote vir mev. Smuts op die Phillips-egpaar se plaas Vergelegen, Somerset-Wes, gereël het.]] duimnael|regs|270px|Die ou wynkelder op Vergelegen is as sir Lionel se biblioteek ingerig.
Nadat Van der Stel na Nederland teruggeroep is, is die plaas deur die VOC in vier dele verdeel en verkoop. Barend Gildenhuys het die deel met die huis aan die suidoostelike kant van die rivier in 1709 op die veiling vir 9 500 gulden gekoop. Sy deel was 145 ha groot en is vandag bekend as die plaas Vergelegen. In 1751 is Jurgen Radyn, in 1757 Arnoldus Maasdorp, in die 1770's Jacob Malan en in die 1780's Rudolph Loubser die boere op Vergelegen. In 1798 kom M.W. Theunissen daar woon en hy gee baie aandag aan die wingerde en brei dit selfs uit. Laat in die 19de eeu is die meeste van die wingerde hier soos elders in die wêreld uitgewis deur filloksera, 'n plantluis wat die wingerdwortels aantas.
Ná lady Florence se dood in Augustus 1940 is Vergelegen en die inhoud van die huis in Junie 1941 op ’n veiling verkoop. Charles (Punch) Barlow en sy vrou, Cynthia, het die plaas gekoop. Sy was net so toegewyd aan Vergelegen soos lady Florence en kon talle van die pragtige meubelstukke, kunsvoorwerpe en skilderye op die veiling aanskaf wat lady Florence met die jare bymekaargemaak het. By die versameling het Cynthia haar eie aansienlike versameling skatte gevoeg en so die tradisie van Vergelegen gehandhaaf. Die Barlows het die boerdery op die plaas laat herlewe en ’n Jersey-stoet begin wat een van die grootste en beste in die land sou word. Hulle het groot perskeboorde aangeplant en die wingerde herplant, hoewel op ’n beperkte skaal.
Cien años de soledad
"Honderd jaar van eensaamheid"
Die roman beslaan inderdaad ongeveer 'n honderd jaar, maar omdat daar soveel karakters daarin is wat deur bloed, liefde of haat verbind word, is die betekenis van die res van die titel nie onmiddellik duidelik nie. Maar byna al die karakters is eensaam op hul eie manier, en die boek suggereer dat dit eintlik so met alle mense is. Mense is van mekaar geskei omdat niemand uiteindelik al die gevoelens en geheime van 'n ander ken nie, ongeag hoe naby hulle aan mekaar is. Ten minste 60 keer word die woord 'eensaamheid' of 'eensaam' in die verhaal gebruik, wat eindig met '... omdat die geslagte, gedoem tot honderd jaar van eensaamheid, nie 'n tweede kans op aarde kry nie.'
Cambridge-blou
Kleurkoördinate
Volgens verskeie kleurskemas word Cambridge-blou as volg voorgestel:
Hymeniacidon zosterae
Hymeniacidon zosterae is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Aulax
Groeiwyse
Die plante is taai en kan alles weerstaan: uiterste hitte, lae humuditeit en droogtes maar is ryp het 'n nadelige uitwerking op die plant. Soos die meeste Proteaceae plante groei hulle die beste in growwe grond met goeie dreinerig. Hulle plant voort met saad of met steggies wat in die laat somer of herfs gesny word.
Lapeirousia anceps
Die spesie is endemies aan die Noord-Kaap en die Wes-Kaap en kom van Namakwaland tot by Mosselbaai voor.
2022 Belgiese Grand Prix
Bande
Pirelli het die volgende bande aan alle spanne verskaf:
William Campbell-meubelmuseum
Die William Campbell-meubelversameling van die Universiteit van KwaZulu-Natal in Durban bestaan oorwegend uit meubels wat in die pionierstyd in Natal gebruik is.
Euplectella cucumer
Euplectella cucumer is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.